On selgunud parimad Meeste Asjad! 07.04.2013
4.aprillil tuli kokku konkursi "Meeste Asi" zürii ning valis välja kaks kuud kestnud konkursi nominendid ja võidutööd. Võistlus oli väga tihe, hindamiseks esitatud tööd olid ühtlase professionaalse tasemega. 75-st tööst valiti välja kõige uudsemad ja paremini eristuvad tooted. Konkursi korraldajad Eesti Disainerite Liit ja Eesti Disaini Maja galerii on tulemustega väga rahul. "Disainerid on konkurssi tõsiselt võtnud, tööd on väga kvaliteetselt teostatud ning hoolikalt läbi mõeldud ka pakend ning bränd. Galerii külastajad on juba soovi avaldanud konkursitöid osta. Lisaks üksikostjatele loodame pakkuda häid kingiideid ka asutustele", kommenteeris konkursi idee autor Ilona Gurjanova. "Väljavalitud tööde hulgas on meestele mõeldud ehteid, aksessuaare, riideesemeid, midagi õlle- ja põllesõpradele ning ka mittetraditsioonilisi kingiideid, millest kõige enam furoori on tekitanud raudmeestele mõeldud esemed." Zürii liige Tanel Veenre kommenteeris: "Silma paistsid tugevad lahendused nahas ja ehtes. Naha tööd olid enamasti minimalistliku vormikeelega ja väga kvaliteetselt teostatud, ehete osas oli mitmeid uuenduslikke ja nipiga lahendusi." Nominentide tööd on eksponeeritud Eesti Disaini Maja galeriis /Kalasadama 8 / kuni 30.aprillini.
Zürii andis välja 3 teist kohta rahalises väärtuses 1500 EUR, /millest 700 EUR on ostupreemia/ ja 2 eripreemiat rahalises väärtuses á 250 EUR ning 4 äramärgitud tööd. Auhinnafond oli 5000 EUR. Konkurssi toetas osaliselt Tallinna Ettevõtlusamet.
II koht:
Tarvo Porroson "Mass ja Soomus sõrmus"
Piret Loog "Mapp"
Kairi ja Marek Lentsius "Puravik"
Eripreemiad:
Huligaani preemia
Tarmo Luisk, Martin Pütsep "Rakulka TURBO 2000" ja "Phoenix contact alukad"
Eripreemia hea idee ja teostuse eest:
Lauri Hirvesaar "Osavate näppude ring"
Äramärgitud tööd:
Merle Kasonen, Triinu Silla "Alpha Bet"
Andres Labi "Põll teeb mehe sikiks"
Sigrid Valgma, Zoran Grojic "NOH"
Mare Kelpman "Uus Kiki ehe"
Züriisse kuulusid:
-Tanel Veenre (EPL, ehtedisainer) Loe edasi »
-Ivo Nikkolo (moedisainer)
-Ivo Uukkivi (näitleja)
-Valdar Liive (EAS Helsinki)
-Ene Läkk (disainikriitik ja -kirjanik)
Konkurss "Meeste Asi" 25.02.2013Tulles vastu disainihuvilistele klientidele, kellele on valmistanud pettumust turul valitsev maskuliinsete ja meestele suunatud väiketoodete nappus, kuulutab Eesti Disainerite Liit koostöös Eesti Disaini Maja galeriiga välja konkursi "Meeste Asi".
Eelkõige professionaalidele suunatud avalik konkurss on jätkuks eelmisel aastal edukalt läbiviidud konkursile "Väike Asi", mis tõi turule hulgaliselt uudseid, praktilisi ning esteetiliselt nauditavaid väiketooteid, nendest märkimisväärsemad on triangel "Vaikuse murdja" (T.Luisk, M.Pütsep), tordilusikas "Puu" (Pult), "Linnupete" lusikad (Erika Raud), k00d.ee kindad, kirjaklamber KILU jne. Järjekorda ootab ka konkurss "Laste Asi".
Loe edasi »
Eesti disaini näitus RAKURSS Peterburis 25.02.2013
21.02. avati piduliku aastapäeva vastuvõtu raames Peterburi Jaani kirikus eesti disaini näitus „RAKURSS“. Avaüritusele sõitis kohale grupp eesti disainereid, kellel toimus kohtumine Peterburi disainerite ja disaini kõrgkoolide esindajatega, meediaga ning teiste eesti kultuuri huvilistega. Näituse eesmärk on populariseerida eesti disaini Venemaal ning leida võimalikke kultuuri- ja ärikontakte. Muusikalist külakosti pakkus avaüritusel vokaalansambel Estonian Voices.
Eesti Disainiauhinnad 2012 nominentide töödest koostatud näitusel saab näha väikest ülevaadet eesti disainerite loomingust. Plakatitel on esindatud heatasemelist eesti disaini, mille autorid on Martin Pärn ja Iseasi, Karl Annus, Tiit Liiv, Aivar Habakukk ja Balteco disainimeeskond, Maile Grünberg, Tõnis Vellama, Frants Seer, Evelin Kummel, Emmanuel Meslet ja TenTwelve, Marlis Lucila Piirsalu, Gabriel Verilaskja ja mitmed teised. Külastajad saavad näha disainiauhinna BRUNO võitnud Margus Triibmanni rattahoidjat Tulip Fan Fan; Monika Järgi, Tarmo Luisu, Stella Soomlaisi, Sille Sikmanni, Maria Rästa jt tooteid. Eeskujulikku keskkonnadisaini esindab Andrus Kõresaare ja KOKO Arhitektide Lennusadama projekt. Graafilise disaini võidutöödest on esindatud Ilse Lepiksoni ja agentuur Identity koostööna valminud ja idanaabrite seas hästi tuntud Kalevi pakendid ja Jan Tomsoni Moe viin.
Eesti kunstnikud, muusikud, kirjanikud on ajaloos Peterburiga palju seotud olnud. Taastatud Peterburi Jaani Kirik laiendab võimalusi kultuurikontaktide arendamiseks. Aastal 2011 Eesti Sisearhitektide Liidu ja Kultuurkapitali aastapreemiad pälvinud interjöör võimaldab ka väiksemaid näitusi korraldada.
Korraldajad usuvad, et läbi hea disaini saab luua häid suhteid nii kultuuri, äri kui ka turismi valdkonnas. Plakatinäitus on avatud 21.märtsini.
Korraldaja: Eesti Disainerite Liit, Tõnis Vellama
Partnerid: Eesti Kontsert, Eesti Disaini Maja
Toetab: Eesti KultuurkapitalLoe edasi »
Näitus Mateeria Loomeinkubaatoris 05.01.2013Eesti Disaini Maja esitleb näituste sarja MATEERIA. Seekord keskendume käegakatsutavale ja olulisele teemale ja selleks on materjal. Materjali omadused, selle kvaliteet, tema kestvus on võtmetähtsusega meie keskonna loomisel. Materjal annab tootele tema iseloomu. Sellest kuidas üks materjal võib erineva tegija käes oma välimust ja funktsiooni muuta saab näha näitusel, kus on kõrvutatud erineva tausta ja töökogemusega tegijad. Fookusesse on toodud disainer, tema lugu ja tema käekiri. Seda, kuidas erinevad loojad omanäoliselt materjaliga dialoogi peavd saate näha Tallinna Loomeinkubaatoris (Veerenni 24). Kuni 22. jaanuarini saab tutvuda seitsme nahadisaineri loominguga /Stella Soomlais, Sille Sikmann, Kadi Paasik, Piret Loog, Pille Kivihall, Kadri Paloveer ja Elga Jazz/ .
Loe edasi »
Loe edasi »
Selgusid Eesti Disainiauhinnad 2012 võitjad 23.09.2012
BRUNO 2012 parima tootedisaini kategoorias osutus võitjaks Margus Triibmanni rattahoidja TULIP FAN FAN. Tegemist on elastse ja turvalise aasakujulise rattahoidjaga, mille välimine kiht on ilmasikukindel kumm ning sisemuses paikneb terastross. Hoidja muudab eriliseks see, et ratta kinnituskoht pole üheselt määratletud. Seetõttu sobib TULIP FAN FAN hästi eri kõrguse ning eri tüüpi raamiga rataste kinnitamiseks. ’’Rattahoidja ei ole lihtsalt lustlik, aga ka väga nutikas toode ,’’ tõdes zürii liige August Kull.
Zürii poolt leidsid äramärkimist tekstiilidisainer Monika Järgi kangaseeria FLY, mis valmistatud linasest ja puuvillasest ning kahepoolselt kasutatav. Lisaks huvitavale tehnilisele lahendusele meeldis züriiliikmetele tõsiasi, et kangas on ka põhjamaiselt soe. Samuti leidis äramärkimist Kristjan Urke loodud dünaamilise väljanägemisega lambivari Leaf, Emmanuel Mesleti loodud kontorimööbel COW ning Monika Järg ja Kaidi Ploomipuu ühistööna valminud vaibakollektsioon Unlimited. Lambivarju puhul nentisid züriiliikmed nagu ühest suust, et tegemist on hea tööstusliku disainiga. Kontorimööbli puhul hindas zürii enim meeldivaid materjale ja inimsõbralikku vormi, samuti intelligentset lahendust juhtmete peitmiseks. Vaibakollektsioon pidas aga zürii tooteks, mis oma diskreetsusele vaatamatta kõnetas selle liikmeid.
Parima disainiprojekti kategoorias võitsid BRUNO KOKO arhitektid/Produktsioonigrupp Andrus Kõresaare ja Jan Tomsoniga Lennusadama eest. Züriiliige A.Kull tõdes, et hoone puhul on tegu loominguga , mis on loodud rahvale ning kannab ka kodanike disainiharimise funksioone. Eraldi tõstis rahvusvaheline zürii esile kultuurikanade projekti, mille autoriteks on Mari Hunt, Grete Veskiväli, Mari Hunt, Kaisa Kangur, Triin Orav, Juula Saar, Aet Ader, Liisi Tamm ning Isabel Neumann.
Veel leidsid zürii poolt äramärkmist Karl Annuse loodud puidust prilliraame esitlev Karl- kolletsioon 2013 ning Sille Sikmanni loodud käsitöö jalanõud eraklientidele. Puidust prilliraamide kohta tõdes zürii ühehäälselt, et tegu on parima prillikolleksiooniga , mida nad on näinud. Äramärgitud jalanõude kohta aga ütles züriiliige Kull, et need rikastavad meie igavat tänavapilti.
BRUNO 2012 tootedisaini kategoorias hindas kandidaate rahvusvaheline zürii koosseisus: Per Mollerup, Tapio Anttila, Adam von Haffner Paulsen, Fabien Cappello ja August Kull. ’’Zürii võttis hindamisel aluseks konkursi tingimustes ettekirjutatud kriteeriumid, milleks on eelkõige innovatiivsus, kasutajasõbralikkus, kestlikkus, tootmisvõimekus jne. Lõpliku hinnangu tegemisel jäid kaalukausile siiski tooted ja projektid, mille kohta võib inimlkult öelda: meeldib!’’ komenteeris omalt poolt zürii tööd Ilona Gurjanova, Eesti Disainerite Liidu esinaine ning konkursi korraldaja.Loe edasi »
Heade tööde hulgast jäid sõelale väga head. Tase oli üllatavalt hea, palju uusi tooteid ja uusi nimesid!
Nominentidega saate tutvuda siit Lõplik hindamine toimub 19.septembril Arhitektuuri- ja Disainigaleriis. Nominentide näituse avamine 20.09 kl 19:00. Võitjate väljakuulutamine Eesti Disainiauhindade galal 21.09 kl 20:00 Lennusadamas. Piletid saadaval Piletilevis ja Eesti Disaini Majas. Nominendid pääsevad galale kutse alusel (1 töö_1 kutse). Loe edasi »
Eesti Disainerite Liidu asutatud Eesti Disaini Maja missioon on luua Eesti autoridisainile platvorm, mis edendab toodete müüki Eestis ja raja taga; algatada disainereid ja ettevõtjaid kaasates uusi tootearendusi; promoda ja eksportida kvaliteetset Eesti tootedisaini. Fookuses olevad kliendigrupid on arhitektid ja sisearhitektid, väiketiraaže ja autoridisaini edasimüüvad sisustusgaleriid. Loomulikult ka lõpptarbija.
EDM kollektsiooni autorid on: Tarmo Luisk, Tõnis Vellama, Ilona Gurjanova, Monika Järg, Maile Grünberg, Toivo Raidmets, Kristi Rinkjob ja Anne-Liis Leht, Maria Rästa, Igor Volkov, Elmet Treier, Elna Kaasik, Jaanus Orgusaar, Julia-Maria Künnap, Enn Praks ja Katrin Soans.
EDM stend asub Habitare sisustusmessi disainialal AHEAD!, aadressil 7h10. Samal ajal on Suvilahtis Eesti Majas pop-up shop Eesti Disaini Maja toodetega.
Kontakt: Monika Järg, projektijuht, +3725218479, email@example.com Kirke Tatar, Eesti Disaini Maja Galerii, +37255590787, firstname.lastname@example.org
Loe edasi »
Eesti Disaini Maja Haapsalus 11.07.2012
Eesti Disaini Maja galerii Evald Okase muuseumis
Haapsalus, 15.07 – 2.08.2012
Näituse avamine 14.juulil kell 17.00!
Disain on pop, sõnana paljukasutatav ja väga erinevates valdkondades kanda kinnitav. Eesti Disaini Maja Galerii annab sellele oma tõlgenduse – galerii ühendab ja esindab väljapaistvat Eesti tootedisaini, sisustusest moe ja aksessuaarideni.
Evald Okase galerii ruumid ja sopistused võimaldavad neid erisusi esile tuua. Luua keskkondi, kus disain on lähedal ja katsutav, seoseid tekitav ja loomulik. Loodud inimestele!
Näituse kahel esimesel päeval, 14-15.juulil, on võimalik ka tooteid kaasa osta ning tegijatelt nõu küsida.Loe edasi »
VII DISAINIÖÖ Tallinnas ja Tartus 15.06.201220.–23.septembrini toimub Eesti disainielu elavdajana tuntuks saanud Disainiöö. Lisaks Tallinnas toimuvale saavad sel aastal festivalielamusest osa ka tartlased. VII festival keskendub valdkondadele, milles disaini roll elukeskkonna paremaks muutmisel on toonud käegakatsutavaid tulemusi. Loe edasi »
Tallinn Kõigile! Soomes 28.05.201221.mail avati Helsinki Eesti Majas näitus, mis tutvustab rahvusvahelist projekti Tallinn For All, mille käigus selgitati välja aasta jooksul Tallinna ligipääsetavuse ja infograafikaga seotud kitsaskohad ning tudengid eesti ja prantsuse õppeasutustest tuntud välisspetsialistide juhendamisel töötasid välja ettepanekud linna funktsionaalsuse parandamiseks. Eesmärk oli läbi viia hariva sisuga projekt, mis kaasaks linnaruumi planeerimisotsuste tegemisel erinevate vajadustega inimgruppe ning tutvustaks läbi praktilise kogemuse kaasava disaini põhimõtteid.
Loe edasi »
Eesti disain nähtavaks Samsungi toel 07.05.2012
4.-23.maini esitletakse eesti disaini Samsung Smart House uudses paviljonis. Klaaspaviljon püstitatakse Rotermanni kvartali keskväljakule ning tutvuda saab omapärase eesti disainerite ja mööblitootjate kooslusega.Loe edasi »
Selgusid parimad väikesed asjad. Pressiteade 05.04.2012
19.märtsil kell 10:00 toimub Eesti Disaini Majas seminar "Innovatiivsed materjalid ja jätkusuutlikud tooted tänapäeva mööblitööstuses". Esineb materjaliasjatundja Simone de Waart Hollandist, Kaido Kukk firmast UPM Kymmene Wood liimitud puidu valdkonna uudistega, Soome firma Avaava asjatundjad universaaldisaini näidetega. Möölitootjate ja disainerite kahekõnet juhivad August Kull, mööbliklastri arendusjuht ning Ilona Gurjanova, EDL esinaine. Programm siit. Seminari toetab Kultuurkapital.
Loe edasi »
Topeltannus Eesti disaini Soomes 17.03.2012
26. jaanuaril kiideti valitsuse istungil heaks „Eesti ettevõtluspoliitika 2007-2013“ rakendusplaan aastaks 2012, mis kirjeldab kavandatud meetmeid ja tegevusi ettevõtluse edendamiseks Eestis. Ühtlasi kiideti heaks ka "Disainivaldkonna riiklik tegevusplaan 2012-2013", mille eesmärgiks on arendada disaini kui osa ettevõtluses kõrgemat lisandväärtust loovat valdkonda.
Algas väikeobjektide konkurss "Väike Asi" 29.01.2012
Konkurssi „Väike Asi“ ajendas korraldama asjaolu, et Eestis puuduvad modernsed väikeobjektid, aksessuaarid, meened, mis täidaksid tühimikku vajalike ja elule vürtsi lisavate väiketoodete osas. „Väike Asi“ peaks olema esteetiliselt nauditav ning kandma endas loodussäästlikkuse, praktilisuse ja pikaealisuse põhimõtteid. Lisaks rohelisele mõtteviisile peaks väikeobjekt väärtustama ka lokaalsust; pajatama oma loo ning tutvustama Eestit kui leidlikku ja loova potentsiaaliga maad.Loe edasi »
Tähtsündmus uuendusmeelsetele disainihuvilistele. 16.septembril algab Innovatsioonifestival IF… ja Disainiöö 11.09.2011
IF… on loovust ja innovatsiooni väärtustav festivalide sari, mille eesmärk on tuua esile erinevate Euroopa regioonide huvitavamad edulood, kus disain on saanud innovatsiooni ja muutuste käivitajaks ning tutvustada avalikkusele disainerite, inseneride, ärimeeste, teadlaste ja tudengite vahelise koostöö tulemuslikkust. Innovatsioonifestivalide elluviimisel osaleb 2 aasta jooksul kokku 6 linna – Barcelona, Milaano, Kortrijk, Lissabon, Vilnius ja Tallinn. Iga linn on valinud teema, mis kõnetaks kõige enam antud regiooni, aitaks kaasa selle arengule ning innovatsiooni- ja disainiteadlikkuse kasvule. Eesmärk ei ole mitte ainult demonstreerida eeskujulikku disaini vaid kaasa rääkida ja anda panus ühiskonnas toimuvates protsessides nagu kliimamuutus, keskkonna saastatus, barjäärideta keskkond jne. Fookuses on innovatsioon ja inimkeskne disain, sotsiaalne kaasatus, mobiilsus, säästlikkus ning tehnoloogia mõju igapäevaelule. Keskkpunktis on inimene ja tema vajadused.
Supelsaksad ja Velvet Creative valiti Euroopa Design Management Auhinna 2011 (DME Award 2011) nominentideks 21.07.2011
Eelmisel nädalal valis rahvusvaheline zürii välja DME Award 2011 nominendid, kelle seas on kaks eesti ettevõtet- Supelsaksad ja Velvet Creative. Mõlemad kuuluvad viieteiskümne kõige innovaatilisema ning dünaamilisema ettevõtte sekka Euroopas, kes kandideerivad jätkavad kandideerimist DME Auhindadele. Auhinna eesmärgiks on tõsta esile strateegia ja juhtimise osatähtsust disaini edukal ellurakendamisel.
‘’See, et viieteistkümnne nominendi hulgas on kaks Eesti ettevõttet, on märkimisväärne tulemus. Nii Velvet Creative kui Supelsaksad on Eestis silma paistnud tugeva imidzi ja disaini juhtimise poolest ning usun, et nad on üle-Euroopalise tunnustuse igati välja teeninud. Loodan, et septembris kuuleme neist veel,’’ kommenteeris Ilona Gurjanova, Eesti Disainerite Liidu esinaine.Loe edasi »
Eesti disain Helsinki kalasadamas 19.07.201120.juulil avatakse Helsinkis eesti disaini tutvustav näitus. Eesti Disaini Maja esitleb uuemat autoridisaini, mida võib Tallinnas näha ka Eesti Disaini Maja galeriis ning Munkadetaguses tornis. Soomlastele eksponeeritakse Monika Järgi, Stella Soomlaisi, Maarja Mõtuse, Igor Volkovi, Raili Keivi, Annike Laigo, Maria Rästa jt disainerite tooteid. Väikesetiraaziliste kollektsioonidena võib näha tekstiilitooteid, laua aksessuaare, nahkotte, istmeid, loomade toidunõusid, laste kärusid, Võru potaseid jm. Loe edasi »
Registreerimine Euroopa Design Management Auhinnale 2011 (DME Award 2011) jätkub kuni 4.juulini 16.06.2011
Registreerimist Euroopa Design Management Auhinnale 2011 (DME Award 2011) on pikendatud kuni 4.juulini. DME Award on ainulaadne konkurss Euroopas (vrdl Oskarite jagamine USA-s), mis tõstab esile strateegia ja juhtimise osatähtsust disaini edukal ellurakendamisel. Eesti ettevõtted on Disainerite Liidu vahendusel osalenud oma kandidaatidega auhinna asutamisest alates. 2007 aastal naasesid Essenist äramärgitud auhinnaga Thulema ja Aquator. Auhinnale kandideerijate hulgas on olnud lisaks suurfirmadele ka väike- ja mikrofirmasid; riigiasutusi, linnavalitsusi ning muuseume.
Eesti Disaini Maja avab oma showroomi vanalinnas Munkadetaguse tornigaleriis, Müürivahe 58. 30.05.2011 30.05.2011
30.mail laiendab Eesti Disaini Maja on väljapanekut vanalinna Munkadetagusesse torni. Ajaloolisele arhitektuursele keskkonnale annavad aktsenti Eesti disainiobjektid. Väljapanek koosneb valikust autoridisaini viimastest saavutustest ning esemeid on võimalik osta. Näha saab Monika Järgi, Stella Soomlaisi, Marko Ala, Igor Volkovi, Tarmo Luisu, Annike Laigo, Jaanus Orgusaare, Pavel Sidorenko, Kerttu Laane, Ilona Gurjanova jt töid.
Loe edasi »
26.-27.mail toimub II rahvusvaheline konverents Cities For All – Tallinn For All. Mobility. 01.04.2011
26.-27.mail toimub Tallinnas II rahvusvaheline konverents Cities For All – Tallinn For All. Mobility, kus räägitakse lahti mobiilsusega seotud küsimused, tuuakse näiteid erinevate riikide mobiilsusprojektidest: edulugudest ja ebaõnnestumistest ning sellega seotud ühiskondlikust, majanduslikust ja keskkondlikust mõjust. Lektorid on Inglismaalt, Soomest, Austriast, Eestist, Prantsusmaalt. Peaesineja on disainer Rama Gheerawo, Londoni Kuningliku Kunstikolledzi Helen Hamlyni Keskusest. Helsinki Aalto Ülikooli uuringut - "Tuleviku ühistransport kõigile" tutvustab Hanna-Leena Rissanen; Jarmo Tuisk arutleb, mis on Eesti elektromobiilsuse projektis innovaatilist. Prantsusmaa Veolia näite põhjal püüab Claude Arnaud tõestada, et disainerite kaasamine uute lahenduste loomisel on põhjendatud; Eric Rhinn kirjeldab Saint-Etienne ühistranspordi disainiprotsessi; Veronika Egger toob näiteid kuidas luuakse efektiivse mobiilsuse prototüüpe; Fabien Combe demonstreerib enda disainitud keskkonnasäästlikke sõiduvahendeid. Konverentsi avab EIDD Design For All Europe president Finn Petren, hariduse rollist kõneleb Cumuluse president Christian Guellerin; moderaatoriks on Pete Kercher. Paneelvestluses osalevad Eesti kõrgkoolide professorid, erivajadustega inimeste esindajad ning rahvusvaheliselt tunnustatud mentorid (Julia Cassim, Finn Petren, Francesc Aragall, Avril Accolla, Roger O'Keeffe jt), kelle juhendamisel viiakse läbi projekti Cities For All-Tallinn For All.
26.-27.mail toimub Tallinnas II rahvusvaheline konverents Cities For All – Tallinn For All. Mobility, kus räägitakse lahti mobiilsusega seotud küsimused, tuuakse näiteid erinevate riikide mobiilsusprojektidest: edulugudest ja ebaõnnestumistest ning sellega seotud ühiskondlikust, majanduslikust ja keskkondlikust mõjust. Lektorid on Inglismaalt, Soomest, Austriast, Eestist, Prantsusmaalt. Peaesineja on disainer Rama Gheerawo, Londoni Kuningliku Kunstikolledzi Helen Hamlyni Keskusest. Helsinki Aalto Ülikooli uuringut - "Tuleviku ühistransport kõigile" tutvustab Hanna-Leena Rissanen; Jarmo Tuisk arutleb, mis on Eesti elektromobiilsuse projektis innovaatilist. Prantsusmaa Veolia näite põhjal püüab Claude Arnaud tõestada, et disainerite kaasamine uute lahenduste loomisel on põhjendatud; Eric Rhinn kirjeldab Saint-Etienne ühistranspordi disainiprotsessi; Veronika Egger toob näiteid kuidas luuakse efektiivse mobiilsuse prototüüpe; Fabien Combe demonstreerib enda disainitud keskkonnasäästlikke sõiduvahendeid. Konverentsi avab EIDD Design For All Europe president Finn Petren, hariduse rollist kõneleb Cumuluse president Christian Guellerin; moderaatoriks on Pete Kercher. Paneelvestluses osalevad Eesti kõrgkoolide professorid, erivajadustega inimeste esindajad ning rahvusvaheliselt tunnustatud mentorid (Julia Cassim, Finn Petren, Francesc Aragall, Avril Accolla, Roger O'Keeffe jt), kelle juhendamisel viiakse läbi projekti Cities For All-Tallinn For All.
Cities For All – Tallinn For All on rahvusvaheline koostööprojekt, mille eesmärgiks on leida lahendusi, kuidas muuta Tallinn ligipääsetavamaks ja kasutajasõbralikumaks linnaks. Projekti viib läbi Eesti Disainerite Liit ning esimesi töögruppide tulemusi analüüsitakse 26.mail toimuvas töötoas. Lõplikke ettepanekuid uuendusteks ning uusi toote- ja teenuseprojekte saab näha septembris, Euroopa Innovatsioonifestivali IF... ja Disainiöö raames toimuval näitusel 16.-25.09.2011.
Loe edasi »
26.05 kl 10.00 Cities For All – Tallinn For All töötuba /kohtade arv piiratud/ 27.05.2011 kl 9.30 Mobility konverents. Hotell Radisson Blu, Rävala 3
26.05 kl 10.00 Cities For All – Tallinn For All töötuba /kohtade arv piiratud/
27.05.2011 kl 9.30 Mobility konverents.
Hotell Radisson Blu, Rävala 3
Registreerimine Euroopa Design Management Auhinnale 2011 (DME Award 2011) on alanud 31.03.2011 31.03.2011
Registreerimine Euroopa Design Management Auhinnale 2011
(DME Award 2011) on alanud. DME Award on ainulaadne konkurss Euroopas (vrdl Oskarite
jagamine USA-s), mis tõstab esilestrateegia jajuhtimise osatähtsustdisaini edukal
ellurakendamisel. Eesti ettevõtted onDisainerite Liidu vahendusel osalenud oma kandidaatidegaauhinna asutamisest alates. 2007 aastalnaasesid Essenist äramärgitud
auhinnaga Thulema ja Aquator.
Viimase kahe aasta jooksul on auhinnale kandideerijad olnud progressiivsed firmad üle Euroopa kes onsilma jäänud innovatiivsete ja julgete ärimudelite poolest.
SeekordseEuroopa Design Management Auhinna gaala ja nominentide näituse korraldamise au saab osaks Tallinna linnale, organiseerijaks Eesti Disainerite Liit koostöös DME konsortsiumi ja Euroopa Disainikeskusega (Holland). Euroopa koostööpartnerid ja hästitöötav disainiorganisatsioonide võrgustik tagab ürituse kõrge kvaliteedining tasemel kandidaadid.
Auhinnagaala KUMUS 23.septembril on säravaks punktis samal ajal Tallinnas toimuvale Euroopa Innovatsioonifestivalile IF...Loe edasi »
EESTI DISAIN KOLIS KALASADAMASSE 18.12.2010
Eesti disainerite missioon HIINA algas näituse “ASTONISHING ESTONIA” avamisega EESTI PAVILJONIS EXPO’L 10.11.2010
Loe edasi »
Eesti Disainerite Liidu esinaise Ilona Gurjanova juhtimisel toimub Eesti disainerite missioon Hiina Rahvavabariiki 4.-17. oktoobrini 2010. Külastatakse Shanghaid ja Hangzhoud, kus mõlemas avatakse ka Eesti disaininäitused “Astonishing Estonia”. Peale selle on töökohtumised EAS Shanghai esinduses, erinevates Hiina disainiorganisatsioonides, - firmades ja – muuseumites.
Eesti Disainerite Liit on kolinud 08.11.2010Disainerite Liidu initsiatiivil on Kalasadamasse loomisel Disainimaja, kus avatakse Eesti disaini showroom, kust on võimalik ka disainiesemeid soetada; kus hakkab asuma EDL kontor, väike kohvik-klubi ning disainerite ateljeed. Eesmärk on aktiviseerida disainialast kootööd, teha eesti disain nähtavaks ning toimida kompetentsikeskusena, kust on võimalik disainiinfot saada. 1.novembrist on EDL uus aadress Kalasadama 8. 10145, Tallinn. Loe edasi »
BRUNO 2010 auhinna võitjad 01.10.2010
24.septembril kuulutati Disainiöö raames välja Bruno disainiauhinna laureaadid.
Eesti Disainerite Liit andis Anneliis Aunapuu kujundatud kuldse geomeetrilise auhinna välja kolmes kategoorias.
Tootedisaini kategoorias kuulutati parimaks Veiko Liisi disainitud voldikkann kilepiimale. Žürii tõi kokkupandava kannu eelistena välja, et see on lihtsalt toodetav ja transporditav, keskkonnasõbralik, kõigile kättesaadav ning odav.
Parimaks disainiprojektiks valis žürii Maarja Mõtuse jalatsiprojekti Võru'82, mille puhul rõhutati tervikliku pakendiga lahenduse ja kaasaegse disaini kõrval just ajaloolise jalatsitootmise taastamist.
Ära märgiti Margus Triibmanni rattahoidja „Grazz“, Andres Uibomäe mootorratas Renard GT, Anton Kooviti kirjaperekond „Joonistame ja kirjutame“ ning Kadri Paloveeri lapsekandmiskott-kiik „Pajatus“ ja Divisioni kujundatud Estonian Airi lennuk Oskar.
Eeskujuliku design management'i tiitliga pärjati Kadarbiku talu, mille müügitulemused (sealhulgas eksport) kasvasid peale uue pakendi- ja kujunduskontseptsiooni kasutusele võtmist. Ära märgiti ka vannitootja Balteco. Rahvusvahelisse žüriisse kuulusid Jean Schneider, Lylian Meister, Avril Accolla, Sanna Simola, Simone de Waart.
Bruno nominentide tööde näitus Arhitektuuri- ja disainigaleriis on avatud 8.oktoobrini 2010.Loe edasi »
V disainifestival Disainiöö toimub Tallinnas 23.-26.septembril 2010. Festivali süda on Rotermanni kvartalis. Septembri lõpul on taas päevakorras disain. Korraldajad soovivad demonstreerida kuidas loovust ja disaini rakendada parema füüsilise ja sotsiaalse elukeskkona loomisel. Festivali märksõnaks on süntees, mis osutab aina progresseeruvale protsessile, kus erinevad kultuurivaldkonnad sulanduvad kokku nii, et raske öelda, millega tegu.
16.juulil avati BRUNO 2010 taotlusvoor 07.08.2010
Loe edasi »
Loe edasi »